wickkiey/tamil-wikipedia-markdown huggingface dataset:
# பரிசில் விடை

புறநானூற்றுப் பாடல்களுக்குத் தரப்பட்டுள்ள துறைகளில் **பரிசில் விடை** என்பது பாடாண் திணையில் வரும் துறையாகும். புறநானூற்றில் இத்துறைப் பாடல்கள் ஆறு உள்ளன.  
## இலக்கண நூல் விளக்கம்
- தொல்காப்பியம் இதனைக் ‘கொடுபோர் ஏத்திக் கோடார்ப் பழித்தல்’ என்று குறிப்பிடுகிறது.
- புறப்பொருள் வெண்பாமாலை பாடாண் படலத்தில் வரும் 48 துறைகளில் இது ஒன்று. வேந்தன் தன்னைப் புகழ்ந்த புலவர் இன்புறும் வண்ணம் பரிசளித்து விடுத்து வைப்பது இத் துறை.
- புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.

## இலக்கியம்
- ஔவையாருடன் சென்ற விறலியர் காட்டுக் கீரை வைத்திருந்தனர். அதனுடன் சேர்த்துச் சமைத்து உண்பதற்காக நாஞ்சில் வள்ளுவனிடம் கொஞ்சம் அரிசி கேட்டனர். அவனோ ஒரு யானையை அவர்களுக்குப் பரிசாக வழங்கினானாம். – இதனை ஔவையார் ‘தேற்றா ஈகை’ (தெளிவில்லாத கொடை) எனக் குறிப்பிடுகிறார்.
- வன்பரணர் வல்வில் ஓரியைக் அவன் வேட்டையாடும் காட்டில் கண்டு பாடினார். பாடலின் முடிவில் புலவருடன் சென்ற பாணர் வழக்கம்போல் ‘கோ’ என ஒரு கூட்டிசை எழுப்பினர். அது கேட்ட ஓரி கோ என்பது தன்னைக் குறிக்கும் சொல் என உணர்ந்து நாணினானாம். தான் யார் என்பதை அவர்களுக்குச் சொல்லாமலேயே சென்றுவிட்டானாம்.
- பெருஞ்சித்திரனார் குமணன் தம்பி இளங்குமணனைக் கண்டு பாடினார். அவன் சிறிதளவே பரிசில் வழங்கினான். அதனை ஏற்காமல் சென்ற புலவர் வேறொரு அரசன் நல்கிய களிற்றை இளங்குமணன் காவல் மரத்தில் கட்டி வைத்துவிட்டு அவனை மதிக்காத தன் பெருமை தோன்ற ஒரு பாடலைப் பாடினார்.
- குமணன் தன் தலையைக் கொய்து கொண்டு போய்த் தன் தம்பியிடம் கொடுத்து அதன் விலையைப் பரிசாகப் பெற்றுக்கொள்ளும்படி புலவர் பெருந்தலைச் சாத்தனாரிடம் தன் வாளைக் கொடுத்தான். புலவர் வாளைக் கொண்டுபோய் இளங்குமணனிடம் காட்டி இருவரையும் ஒன்று சேரும்படி செய்தார்.
- சோழன் குளமுற்றத்துத் துஞ்சிய கிள்ளிவளவன் ஆட்சிக் குடை நிழலில் வாழும் எனக்குக் கடல் வற்றினாலும், கதிரவன் தென்திசையில் தோன்றினாலும் கவலையில்லை – என்று எருக்காட்டூர்த் தாயங்கண்ணனார் பாடுகிறார்.
- ஐயூர் முடவனார் தன் பசியைப் போக்குமாறு தாமான் தோன்றிக்கோனிடம் வேண்டினார். அவனோ வானத்தில் மீன் பூத்த்து போல ஆனிரைகள் பலவற்றை ஊர்தியோடு நல்கினான்.

## அடிக்குறிப்பு
# வகையிடலின் கூட்டல் விதி

நுண்கணிதத்தில் **வகையிடலின் கூட்டல் விதி** (*sum rule in differentiation*) என்பது, இரு வகையிடத்தக்கச் சார்புகளின் கூடுதலாக அமையும் ஒரு சார்பினை வகையிடப் பயன்படுத்தப்படும் விதியாகும். வகையிடலின் நேரியல்புத்தன்மையின் ஒரு பகுதியாக இது அமைகிறது. இவ்விதியிலிருந்துதான் தொகையிடலின் கூட்டல் விதி பெறப்படுகிறது.  

இவ்விதியின் கூற்று:  

*f* , *g* வகையிடத்தக்க இரு சார்புகள் எனில்:  

:<math>(f + g)'=f' + g' \,\! </math>  

லைப்னிட்சின் குறியீட்டில் இவ்விதி:  

*u* , *v* ஆகியவை வகையிடக்கூடிய இரண்டு சார்புகள் எனில்,  

இவ்விரு சார்புகளின் கூடுதலின் வகைக்கெழு:  

:<math>\frac{d}{dx}(u + v)=\frac{du}{dx}+\frac{dv}{dx}</math>  

இவ்விதி கூட்டலுக்கு மட்டுமின்றி கழித்தலுக்கும், இரண்டுக்கும் மேற்பட்ட சார்புகளின் கூட்டல் மற்றும் கழித்தலுக்கும் பயன்படுகிறது.  

:<math>\frac{d}{dx}(u + v + w + \dots)=\frac{du}{dx}+\frac{dv}{dx}+\frac{dw}{dx}+\cdots</math>  

## நிறுவல்

கூட்டல் விதியை வகையிடலின் அடிப்படைக் கொள்கையைப் பயன்படுத்தி நிறுவலாம்.  

:<math> y = u + v \,</math>  

Δ*y*, Δ*u* , Δ*v* என்பவை முறையே *y*, *u* , *v* ஆகியவற்றில் ஏற்படும் சிறிய கூடுதல் அளவுகள் எனில்:  

:<math> y + \Delta{y} = (u + \Delta{u}) + (v + \Delta{v}) = (u + v) + \Delta{u} + \Delta{v} = y + \Delta{u} + \Delta{v} \, </math>  

:<math> \Delta{y} = \Delta{u} + \Delta{v} \, </math>  

Δ*x* ஆல் வகுக்க:  

:<math> \frac{\Delta{y}}{\Delta{x}} = \frac{\Delta{u}}{\Delta{x}} + \frac{\Delta{v}}{\Delta{x}} </math>  

<math>\Delta{x}\to 0</math> எனில்:  

:<math>\lim_{\Delta{x}\to 0}\frac{\Delta{y}}{\Delta{x}} = \lim_{\Delta{u}\to 0} \frac{\Delta{u}}{\Delta{x}} + \lim_{\Delta{v}\to 0}\frac{\Delta{v}}{\Delta{x}} </math>  

வகையிடலின் வரையறைப்படி:  
:<math> \frac{dy}{dx} = \frac{du}{dx} + \frac{dv}{dx} </math>  

எனவே வகையிடலின் கூட்டல் விதி:  

:<math> \frac{d}{dx}\(u + v\) = \frac{du}{dx} + \frac{dv}{dx} </math>  

## கழித்தலுக்கு நீட்டிப்பு

வகையிடலின் கூட்டல் விதியைக் கழித்தலுக்குப் பொருத்தமானதாக பின்வருமாறு நிறுவலாம்.  

:<math> \frac{d}{dx}\(u - v\) = \frac{d}{dx}\(u + (-v)\) = \frac{du}{dx} + \frac{d}{dx}\(-v\). </math>  

வகையிடலின் மாறிலிப் பெருக்கல் விதியின் சிறப்பு வகையான *k*=−1 என்பதன் முடிவைப் பயன்படுத்த:  

:<math> \frac{d}{dx}\(u - v\) = \frac{du}{dx} + \(-\frac{dv}{dx}\) = \frac{du}{dx} - \frac{dv}{dx}. </math>  

எனவே கூட்டல், கழித்தல் இரண்டையும் இணைத்து இவ்விதியைப் பின்வருமாறு தரலாம்:  

:<math> \frac{d}{dx}\(u \pm v\) = \frac{du}{dx} \pm \frac{dv}{dx}. </math>  

## பொதுமைப்படுத்தல்
*f*<sub>1</sub>, *f*<sub>2</sub>,..., *f*<sub>*n*</sub> ஆகிய சார்புகளுக்கு:  

:<math> \frac{d}{dx} \(\sum_{1 \le i \le n} f_i(x)\) = \frac{d}{dx}\(f_1(x) + f_2(x) + \cdots + f_n(x)\) = \frac{d}{dx}f_1(x) + \frac{d}{dx}f_2(x) + \cdots + \frac{d}{dx}f_n(x) </math>  

:<math> \frac{d}{dx} \(\sum_{1 \le i \le n} f_i(x)\) = \sum_{1 \le i \le n} \(\frac{d}{dx}f_i(x)\) .</math>  

அதாவது, தரப்பட்ட சார்புகளின் கூடுதலின் வகைக்கெழு அச்சார்புகள் ஒவ்வொன்றின் வகைக்கெழுக்களின் கூடுதலுக்குச் சமமாகும்.
# களர் நிலம்


**களர் நிலம்** என்பது அமிலம் மற்றும் காரத்தன்மை உள்ள நிலமாகும். மண்ணிலுள்ள சோடியம் உப்புக்களின் அளவு அதிகமாகும் போது களர்நிலம் உருவாகிறது. களர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும்.  

களர் நிலத்தைப் பற்றிய குறிப்புகள் தமிழ்ச் செய்யுட்களில் காணலாம்:  

<poem>" கல்வியில் லாத பெண்கள்  
களர் நிலம்: அந்நிலத்தில்  
புல் விளைந்திடலாம்; நல்ல  
புதல்வர்கள் விளைதல் இல்லை!"  
</poem>  

<poem>"உளர்என்னும் மாத்திரையர் அல்லால் பயவாக்  
களர் அனையர் கல்லாதவர்."  

</poem>  

## மேற்கோள்

விளைவுக்கு முற்றிலும் பயனற்ற நிலம்.  
விதையை முளைக்கவிடரமல் தடுக்கும் தன்மை உடையது.  
இதனை சவட்டு நிலம் என்றும் கூறுவர்.  
இதில் முள்ளுடைய மரங்கள் வளரும்.களர் நிலங்களில் களிமண்ணின் மீது சோடிய அயனிகள்அதிகமாக படிந்து விடுகின்றன இந்த மண்ணில் கார அமில நிலை 8.5 க்கு மேல் இருக்கும். சோடியம் அயனிகள் படிமானமும் 15% மேல் இருக்கும்  
களர் மண்ணால் ஏற்படும் தீமைகள்  
1. மண் இறுகியும், காற்றோட்ட வசதி இல்லாமல் இருப்பதால், வேரின் வளர்ச்சி தடைபடும்  
2. நூண்ணூட்டச் சத்துகளின் பற்றாக்குறை ஏற்படும்  
3. நுண்ணுயிர்கள் பெருக்கமும், செயல்பாடும் தடைபடும்
# பித்ரு பட்சம்



**பித்ரு பட்சம் ** (*Pitru Paksha*, ), அல்லது **பித்ர் பக்ஷம்** அல்லது **பித்ரி பக்க்ஷா**, (வடமொழியில் "முன்னோர்களின் பதினாறு நாட்கள்" எனப் பொருள்படும்) இந்த 16–சந்திர நாட்கள் கொண்ட பட்சம் இந்துக்கள் தங்கள் முன்னோர்களை வழிபடும் (பித்துருக்கள்) காலமாகக் கருதப்படுகிறது. இந்நாட்களில் இறந்தவர்களுக்கு உணவு படைத்து வழிபடுகிறார்கள். இச்சடங்கு **மகாளய பட்சம்** என்றும் வழங்கப்படுகிறது.  

இந்த நாட்களில் இறந்தவர்களுக்கு சடங்குகள் நிகழ்த்தப்படுவதால் மற்ற பணிகளுக்கு நல்ல நாட்களாகக் கருதப்படுவதில்லை. இந்நாட்களில் மங்கல நிகழ்வுகளான திருமணம் போன்றவை கொண்டாடப்படுவதில்லை. மேலும் புதிய வணிக முயற்சிகளைத் துவக்குதல், வீடு/வாகனங்கள் வாங்குதல் ஆகியனவும் தவிர்க்கப்படுகின்றன. இந்த பட்சம் மேற்கு மற்றும் தென்னிந்தியாவில் இந்திய அரசு நாட்காட்டியில் பாத்திரபத மாதத்தில் (தமிழ் மாதங்கள் ஆவணியின் இறுதி அல்லது புரட்டாசி மாத முதல்) முழு நிலவு அன்று துவங்கி அடுத்த அமாவாசை நாள் (இந்த அமாவாசை *மகாளய அமாவாசை* எனப்படுகிறது) வரை கடைபிடிக்கப்படுகிறது. வட இந்தியாவிலும் நேபாளத்தில் பாத்திரபத மாதத்திற்கு மாற்றாக அசுவின் மாதத்தில் உள்ள தேய்பிறை நாட்களில் கடைபிடிக்கப்படுகிறது.
# குப்பை மேனி

1. வழிமாற்று குப்பைமேனி
குப்பை மேனி நச்சுக் கடிக்கு நல்ல மருந்தாகும். வயிறு துாய்மையாகும். பசியை துாண்டும். அரைத்துப் புசச் சொறி சிரங்கு ஆகியன நீங்கும். **மேனி துலங்க குப்பை மேனி**என்பது பழமொழி.  

பார்வை நுால்கள்: 9 ஆம் வகுப்பு பாடப் புத்தகம்
# மேற்காவுகை



திரவங்களிலும் வாயுக்களிலும் வெப்பம் கடத்தப்படும் முறையே **மேற்காவுகை** அல்லது **உடன்காவுகை** (*convection*) எனப்படும். திண்மப் பொருட்களில் வெப்பம் வெப்பக் கடத்தல் மூலமே கடத்தப்படும் இவை . வெப்பம் கடத்தப்படும் மூன்று முறைகளில் ஒன்றாகும். புவியின் வளிமண்டலம், பெருங்கடல்கள்,மூடகம் என்பனவற்றில் மேற்காவுகையானது தாக்கம் செலுத்துகின்றது. இதுவே முகில்கள், இடியுடன் கூடிய மழை ஆகியவை உருவாகவும் காரணமாகும்.  

## மேற்காவுகைக்கான எடுத்துக்காட்டுகளும் பயன்பாடும்

வளிமண்டலம், கோள்களின் மூடகம், பெருங்கடல்கள் ஆகியவற்றில் மேற்காவுகையானது பேரளவில் நடைபெறுகின்றது. இந்த மேற்காவுகையானது சிலவேளைகளில் அவதானிக்க முடியாத அளவிற்கு சிறியதாகவும் சிலவேளைகளில் சூறாவளி போலப் பேரளவிலும் நடைபெறும். ஞாயிறு உட்பட அனைத்து விண்மீன்களினதும் உட்பகுதியிலிருந்து அவற்றின் மேற்பரப்புகளுக்கு மேற்காவுகை மூலமே வெப்பம் கடத்தப்படுகின்றது.
# இடாய்ச்சு நடுவண் வங்கி



**இடாய்ச்சு தேசிய வங்கி** (இடாய்ச்சு:*Deutsche Bundesbank*, ஆங்கிலம்: *German Federal Bank*), யேர்மனியக் குடியரசின் தேசிய வங்கியாகும். ஐரோப்பிய மைய வங்கிகளின் அமைப்பில் உறுப்பினராகவுள்ளது. இக்கூட்டமைப்பில் அதிகப் பங்குகளைக் கொண்டுள்ள இதுவே பலம் வாய்ந்த உறுப்பினராகும். ஐரோப்பிய மைய வங்கியும் இவ்வங்கியும் ஃபிராங்க்பர்ட்டிலேயே அமைந்துள்ளன.
# சுமன் (நடிகர்)



**சுமன்** ஓர் தென்னிந்திய திரைப்பட நடிகர். 1980களில் தெலுங்கு, தமிழ் மலையாள மொழிகளில் அதிரடி திரைப்படங்களிலும் காதல் திரைப்படங்களிலும் நடித்து வந்தார். தெலுங்கில் *சித்தாரா*, *தரங்கணி*, *நேதி பாரதம்* ஆகியன குறிப்பிடத் தக்கன. மலையாள மொழியில் *சாகர் அலையசு ஜாக்கி* என்ற திரைப்படத்தில் வில்லனாகவும் வரலாற்றுச் சித்திரமான பழசி இராசாவில் *பழயம்வீடன் சாந்து*வாகவும் நடித்துப் புகழ் பெற்றார். நீண்ட இடைவெளிக்குப் பிறகு மீளவும் நடிக்க வந்தபிறகு 2007இல் வெளியான சிவாஜி: த பாஸ் படத்தில் எதிர்மறை வேடத்தில் நடித்துப் பரவலானப் பாராட்டைப் பெற்றார். குருவி, ஏகன் ஆகிய திரைப்படங்களிலும் நடித்திருந்தார்.
# ஈரப்பதம்

களிலும் உயரமான பிரதேசங்களிலும் சார்பு ஈரப்பதம் அதிகமாகும்.]]  

வளியில் உள்ள நீராவியின் அளவே **ஈரப்பதம்** அல்லது **ஈரப்பதன்** எனப்படும். இக்காரணி ஒரு பிரதேசத்தின் வானிலையையும் காலநிலையையும் தீர்மானிக்க உதவும். ஈரப்பதன் பிரதானமாக மூன்று முறைகளில் அளவிடப்படும். **சார்பற்ற ஈர்ப்பதம்** என்பது நேரடியாக வளியில் உள்ள ஈரப்பதத்தைக் குறிப்பதாகும். **சார்பு ஈரப்பதம்** என்பது சதவீதத்தில் குறிப்பிடும் முறையாகும். **குறிப்பு ஈரப்பதம்** என்பது சார்பு விகிதத்தில் வளியின் திணிவுடன் குறிப்பிடும் முறையாகும்.  

## அளவிடும் முறை

காற்றின் ஈரப்பதத்தை அளவிட ஈரமானி பயன்படுத்தப்படும். புவியின் பல்வேறு பிரதேசங்களின் ஈரப்பதத்தை அளப்பதற்குச் செய்ம்மதிகளும் பயன்படுத்தப்படுகின்றன.
# கொல்லங்குடி கருப்பாயி

**கொல்லங்குடி கருப்பாயி** (1925/1926-இறப்பு: 14 சூன் 2025) ஒரு தமிழ்ப் பாடகியும் நடிகையும் ஆவார். இவர் சிவகங்கை மாவட்டத்தில் மதுரை தொண்டி சாலையில் உள்ள கொல்லங்குடி என்னும் கிராமத்தைச் சேர்ந்தவர். பல நாட்டுப்புறப் பாடல்களைப் பாடிய இவர் தமிழ்த் திரைப்படங்களிலும் நடித்துள்ளார். தமிழ் நாட்டுப்புற இசையின் முன்னோடிகளில் ஒருவராகக் கருதப்படுகிறார். பின்னர் வந்த பிற இசைக் கலைஞர்களுக்கு உதாரணமாகத் திகழ்ந்தார். அனைத்திந்திய வானொலியில் நிகழ்கலை நிகழ்த்துனராகத் தன் பணியைத் தொடங்கிய இவர், அங்கு கிட்டத்தட்ட 30 ஆண்டுகள் பணியாற்றிய நிலையில் திரைப்படங்களில் நடிக்கத் தொடங்கினார். இவர் 1993இல் கலைமாமணி விருது பெற்றார்.  

## திரைத்துறை
### நடிப்பு
| ஆண்டு | திரைப்படம் |
| --- | --- |
| 1985 | *ஆண்பாவம்* |
| 1987 | *ஆயுசு நூறு* |
| 1996 | *கோபாலா கோபாலா* |

### பாடகராக
| ஆண்டு | பாடல் | திரைப்படம் |  |
| --- | --- | --- | --- |
| 1985 | *பேராண்டி* | *ஆண்பாவம்* |  |
| 1985 | *ஒட்டி வந்த* | *ஆண்பாவம்* |  |
| 1985 | *கூத்து பாக்க* | *ஆண்பாவம்* |  |
| 1985 | *சாயா சீலை* | *ஆண்பாவம்* |  |
| 1985 | *அரசப்பட்டி* | *ஆண்பாவம்* |  |
| 1997 | *கானாங்குருவி கூட்டுக்குள்ளே* | *ஆகா என்ன பொருத்தம்* | } |
## தனிப்பட்ட வாழ்கை
பாடல் ஒலிப்பதிவிற்குச் சென்றபோது இவரது கணவர் இறந்ததால், திரைத்துறையிலிருந்து விலகினார். தன் மகளின் இறப்பினாலும் உடல் வலுவிழந்து ஓய்வெடுத்து வந்தார்.  

### இறப்பு
கொல்லங்குடி கருப்பாயி வயது மூப்பு காரணமாக தனது 99 ஆவது அகவையில் இறந்தார்.
# இலங்கையில் சீர்திருத்தத் திருச்சபை

ஒல்லாந்தர் ஆட்சிக்காலத்தின்போது **சீர்திருத்தத் திருச்சபை** இலங்கைக்கு அறிமுகமாகியது. இலங்கையை பிரித்தானியர் ஆட்சி செய்ய ஆரம்பித்தபோது அங்கிலிக்க மற்றும் ஏனைய சீர்திருத்தத் திருச்சபை நற்செய்தி அறிவிப்பாளர்கள் 1ம் நூற்றாண்டின் ஆரம்பத்தில் இலங்கையை வந்தடைந்தனர். ஏறக்குறை 160,518 பேர் (சனத்தொகையில் 0.8%) சீர்திருத்தத் திருச்சபையைச் சேர்ந்தவர்களாகவுள்ளனர்.  

இரட்சணிய சேனை இலங்கையில் உறுதியாகவுள்ளது. இலங்கை லூத்தரன் சபை 1200 அங்கத்தவர்களைக் கொண்டுள்ளது. இலங்கையில் சீர்திருத்தத் திருச்சபையின் வருடாந்த வளர்ச்சி கிட்டத்தட்ட 3.9% ஆகும்.  

சமயக் காரணங்களுக்காக கிறித்தவர்களுக்கு எதிரான வன்முறை இடம்பெறுகிறது. 1980 களில் 43 வீத சீர்திருத்தத் திருச்சபையைச் சேர்ந்தவர்கள் சிங்களவர்களாகவிருந்தனர்.
# இலங்கையில் உரோமன் கத்தோலிக்கம்

ஆலயம், நீர்கொழும்பு]]  
**இலங்கையிலுள்ள உரோமன் கத்தோலிக்கம்** உலகளவிலுள்ள உரோமன் கத்தோலிக்க திருச்சபையின் ஓர் பகுதியாகும். இது உரோமையில் உள்ள திருத்தந்தையின் தலைமைத்துவத்தின் கீழ் செயற்படுகின்றது. இலங்கை கொழும்பு மாகாணத்தின் கீழ், ஒரு உயர் மறைமாவட்டத்துடன் 11 மறைமாவட்டங்களாகப் பிரிக்கப்பட்டு உள்ளது. 2012 சனத்தொகைக் கணக்கெடுப்பின் படி இலங்கையில் 1,237,038 கத்தோலிக்கர்கள் உள்ளனர். இவர்கள் மொத்த மக்கள் தொகையில் 6.1 சதவீதத்தினை பிரதிநிதித்துவப்படுத்துகின்றனர்.  

1995 இல் கொழும்பில் நடைபெற்ற ஓர் விழாவில், திருத்தந்தை இரண்டாம் அருள் சின்னப்பர் இலங்கையில் ஆரம்பகால நற்செய்தி அறிவிப்பாளரும், இலங்கையின் திருத்தூதர் எனப்படும் அருட்தந்தை யோசப் வாசுக்கு அருளாளர் பட்டம் அளித்தார்.
# இலங்கையில் இசுலாம்



**இசுலாம்** இலங்கையில் 9.7 வீத சிறுபான்மையினரால் பின்பற்றப்படுகின்றது. 2012 சனத்தொகைக் கணக்கெடுப்பின்படி 1,967,227 பேர் இசுலாமிய சமயத்தைப் பின்பற்றுகின்றனர். முசுலிம் சமூகம் இலங்கைச் சோனகர், இந்திய முஸ்லிம், தமிழ் முஸ்லிம், மலாயர் என நான்கு இனக்குழுக்களைக் கொண்டுள்ளனர். ஒவ்வொன்றும் தமக்குரிய பண்பாட்டினையும் பாரம்பரியங்களையும் கொண்டுள்ளனர். இலங்கையில் பொதுவாக "முஸ்லிம்" என ஓர் இனக்குழுவாக, குறிப்பாக இலங்கைச் சோனகரைக் குறிப்பிடும்போது அழைக்கப்படுகின்றனர்.
# ஏவாள்



**ஏவாள்** (எபிரேயம்: חַוָּה&lrm;, *Ḥawwāh* – [ஆரம்ப எபிரேயம்], *Khavah* – [தற்கால எபிரேயம்], அரபு: حواء&lrm;) என்பவர் ஆபிரகாமிய சமயங்களின் நம்பிக்கையின்படி, கடவுளால் படைக்கப்பட்ட முதல் பெண் ஆவார். ஏவாள் இறைவனால் படைக்கப்பட்ட முதல் பெண்ணும் முதல் மனிதனாகிய ஆதாமின் துணையும் ஆவார் என்று விவிலியமும், குரானும் கூறுகின்றன.  


### முதன்மை மூலங்கள்
- ஆதியாகமம் ii.7-iii.23

### இரண்டாம் மூலங்கள்

- Flood, John (2010) *"Representations of Eve in Antiquity and the English Middle Ages"* (Routledge)
- Norris, Pamela. (1998) *"The Story of Eve"* (MacMillan Books)
- Pagels, Elaine. (1989) *"Adam, Eve and the Serpent"* (Vintage Books)
- Tumanov, Vladimir. (2011) “Mary versus Eve: Paternal Uncertainty and the Christian View of Women.” *Neophilologus: International Journal of Modern and Mediaeval Language and Literature* 95 (4: 507-521.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012


## அறிமுகம்
பயிலரங்க நோக்கங்களை அறிமுகம் செய்தல்]]  

சேலம் மாவட்டத்தில், தமிழ் விக்கிப்பீடியா மற்றும் தமிழ்க் கணினியில் மேல்நிலைப்பள்ளி, கல்லூரி மாணாக்கர்கள் உரிய விழிப்புணர்வு பெற உறுதுணை செய்யும் வகையிலும் தமிழ் விக்கிப்பீடியா பயனர்களை அதிகப்படுத்துதல், ஊக்குவித்தல், தமிழ் விக்கிப்பீடியா திட்டங்களில் பங்குபெறச்செய்தல் என்னும் நோக்கங்களின் அடிப்படையிலும் தமிழ் விக்கிப்பீடியா மற்றும் தமிழ்க் கணினிப் பயிலரங்கு ஒரு நாள் 11, செப்டம்பர்,2012 செவ்வாய்க் கிழமை, அன்று காலை 10.00 மணி முதல் மாலை 05.00 மணிவரை ஸ்ரீ வித்யா மந்திர் கலை மற்றும் அறிவியல் கல்லூரி, விவேகானந்தர் நகர், பெரிய களம், நெய்க்காரப்பட்டி, சேலம்-63610 –இல் நிகழ்ந்தது.  

## பயிலரங்கத் தொடக்கவிழா

ஸ்ரீ வித்யா மந்திர் கலை மற்றும் அறிவியல் கல்லூரியின் முதல்வர் முனைவர் சு. சண்முகம் இப்பயிலரங்கினைத் வரவேற்புரையுடன் தொடங்கி வைத்தார்.  

## பயிலரங்கக் கருத்தாளர்

சேலம் பெரியார் பல்கலைக்கழக, இதழியல், மக்கள் தொடர்பியல் துறைப் பேராசிரியர்.பேராசிரியர். மா. தமிழ்ப்பரிதி பயிலரங்க நோக்கங்களை அறிமுகம் செய்து பயிலரங்கப் பயிற்சிகளைத் தொடங்கினார்.  

## பயிலரங்கப் பொருண்மைகள்

தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் மற்றும் தமிழ் விக்கிப்பீடியாவத் தொகுத்தல், தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறி பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் போன்றவற்றை பேராசிரியர். மா. தமிழ்ப்பரிதி செயல்முறையாக விளக்கி மாணாக்கர்கள் உடனுக்குடன் கேட்ட ஐயங்களை விளக்கினார்.  

## பயிலரங்கில் பங்கேற்றோர்

இப்பயிலரங்கில், பெரியார் பல்கலைக்கழக, இதழியல், மக்கள் தொடர்பியல் துறை மாணாக்கர்கள் 18 பேரும் ஸ்ரீ வித்யா மந்திர் கலை மற்றும் அறிவியல் கல்லூரி மாணாக்கர்கள் 135 பேரும் மேல்நிலைப்பள்ளி மாணாக்கர்கள் 12 பேரும் மற்றும் ஸ்ரீ வித்யா மந்திர் கலை மற்றும் அறிவியல் கல்லூரியின் ஆசிரியர்கள் 16 பேரும் பங்கேற்றனர்.  

## மதிய அமர்வு
விக்கிப்பீடியா அனுபவப்பகிர்வு]]  
பயிலரங்கின் மதிய அமர்வில் பார்வதிஸ்ரீ கலந்துகொண்டு, விக்கிப்பீடியா, விக்சனரி மற்றும் பிற விக்கித் திட்டங்கள் பற்றிய அறிமுகம் செய்தார். நற்கீரன் அவர்கள் பகிர்ந்த தமிழ் விக்கியூடகங்கள், கூட்டு மதிநுட்ப மாதிரி விக்கிப்பீடியாவை அறிமுகம் செய்தார். மாணவர்களுக்கு விக்கியில் பங்கெடுப்பது பற்றி விளக்கிக் கூறினார்.  

## விக்கி தொகுத்தல் பயிற்சி

பேராசிரியர்.மா. தமிழ்ப்பரிதி மற்றும் பார்வதிஸ்ரீ ஆகியோர் பயிலரங்கப் பங்கேற்பாளர்களை அணி அணியாகப்பிரித்து விக்கி தொகுத்தல் பயிற்சியை அளித்தனர். இப்பயிலரங்கில் 15-க்கும் மேற்பட்ட பங்கேற்பாளர்கள் விக்கிப்பீடியாவில் புதிய கணக்கினைத்தொடங்கினர்.  

## பயிலரங்க நிறைவு விழா

இரா. மணிகண்டன், கணினி அறிவியல் துறைத்தலைவரின் நன்றியுரையுடன் பயிலரங்கம் நிறைவடைந்தது.  

## பயிலரங்க ஒருங்கிணைப்பு

இப்பயிலரங்கின் ஒருங்கிணைப்புப் பணிகளை கணினி அறிவியல் துறைத்தலைவர் இரா. மணிகண்டன், தமிழ்த் துறைத்தலைவர் முனைவர் அ. அறிவழகன், , இணைப் பொறுப்பாளர் சி. நந்தகுமார் ஆகியோர் மேற்கொண்டனர்.
# ஆஞ்சநேயா



**ஆஞ்சநேயா** (*Anjaneya*) என்பது 2003இல் வெளிவந்த தமிழ்த் திரைப்படம் ஆகும். என். மகாராஜன் இயக்கிய இப்படத்தில் கதாநாயகனாக அஜித் குமார், கதாநாயகியாக மீரா ஜாஸ்மின் மற்றும் முன்னணிக் கதாப்பாத்திரங்களில் ஜெயப்பிரகாசு ரெட்டி, ரகுவரன், ஆதித்யா, ரமேஷ் கண்ணா, கோவை சரளா, வினு சக்ரவர்த்தி, பொன்னம்பலம், அனு ஹாசன், பாண்டு, சீதா ஆகியோர் நடித்துள்ளனர். இத்திரைப்படத்திற்கு மணிசர்மா இசை அமைத்துள்ளார்.
# ஜனா


**ஜனா** (*Jana*) 2004-இல் வெளிவந்த இந்தியத் தமிழ்த் திரைப்படமாகும். ஷாஜி கைலாஸ் இயக்கிய இப்படத்தில் கதாநாயகனாக அஜித் குமார், கதாநாயகியாக சினேகா, முன்னணிக் கதாபாத்திரத்தில் ரகுவரன், ராதாரவி, கருணாஸ், ஸ்ரீவித்யா நடித்திருந்தனர்.  

## கதைச் சுருக்கம்
கிராமத்தில் வாழ்ந்து வரும் ஜனா (அஜித்), அங்கே வாழும் மக்களுக்காகக் குரல் கொடுக்கிறார். அங்கு நடக்கும் அநியாயங்களைத் தட்டிக் கேட்கிறார். இதனால் அவரைச் சுற்றிலும் பல எதிரிகள் உருவாகுகின்றனர். அதற்கெல்லாம் ஜனா பொறுமையாக இருக்கிறார். இடைவேளைக்குப் பிறகு ஜனாவின் முந்தைய வாழ்க்கையை அறிய முடிகிறது.  

மும்பையில் பிரபல இரவுடியான ஜனா அங்கே உள்ள அனைத்து இரவுடிகளும் பார்த்துப் பயப்படும் அளவுக்கு பயங்கரமாக இருக்கிறார். அங்கே பந்தாரியைக் கொன்று விட்டு தமிழ்நாட்டிற்கு வந்து ஒரு கிராமத்தில் நல்லவராக வாழ்கிறார்.  

## நடிகர், நடிகையர்

## வெளியீடு
இத்திரைப்படத்தின் கதாநாயகன் அஜித் குமார் தனது பணியைச் சிறப்பாக செய்திருந்தாலும் இத்திரைப்படத்தின் கதையானது முன்னர் தமிழில் வெளியான "நாயகன், பாட்ஷா திரைப்படங்களுடன் ஒத்து இருப்பதாக அறியப்பட்டது''.  

பின்னர் இத்திரைப்படம் தெலுங்கில் *ரௌடி* டான் என மொழிமாற்றம் செய்யப்பட்டது. அதற்குப் பின்னதாக *மெயின் ஹூன் சோல்சர்* என மொழிமாற்றம் செய்யப்பட்டு குறுந்தகட்டில் வெளியானது.  

## பாடல்கள்
ஆறு பாடல்கள் உள்ள இத்திரைப்படத்திற்கு தீனா இசையமைத்திருந்தார்.  
| எண் | பாடல் | பாடியோர் |  |
| --- | --- | --- | --- |
| 1 | "ஒரு வானமாய்" | எஸ். பி. பாலசுப்பிரமணியம் |  |
| 2 | "தித்தித்திடவே" | பாம்பே ஜெயஸ்ரீ |  |
| 3 | "பொதுவா பலருக்கு" | கார்த்திக், அனுராதா ஸ்ரீராம் |  |
| 4 | "தகதிமி தகதிமி" | திப்பு |  |
| 5 | "பூச்சாண்டி வந்துட்டான்" | சுனிதா சாரதி |  |
| 6 | "கொஞ்சம் உறவினையும்" | சங்கர் மகாதேவன் | } |
# சிங்கப்பூர் விலங்குக் காட்சிச்சாலை



**சிங்கப்பூர் விலங்குக் காட்சிச்சாலை** (; ; ), முன்பு சிங்கப்பூர் விலங்குக் காட்சித் தோட்டம் என்றழைக்கப்பட்டது. மண்டை விலங்குக் காட்சி என்று பரவலாக அழைக்கப்படுகிறது. சிங்கப்பூர் அரசின் நிதியால் கட்டப்பட்டு, பல அரிய விலங்குகளைக் கொண்டுள்ளது. ஆண்டுதோறும் 1.6 மில்லியன் மக்கள் பார்த்துச் செல்கின்றனர்.  

இதைச் சுற்றிப் பார்க்க, பலகு, குதிரை சவாரி, டிராம் வண்டிகள் போன்ற பல விதமான வாகனங்கள் வழங்கப்படுகின்றன.
# கனிகா (நடிகை)



*திவ்யா வெங்கடசுப்பிரமணியம்* என்ற இயற்பெயரைக் கொண்ட **கனிகா**, ஓர் தமிழ்த் திரைப்பட நடிகையாவார். இவர் கன்னட, மலையாள, தெலுங்குத் திரைப்படங்களிலும் நடித்துள்ளார்.  

## பிள்ளைப் பருவம்
திவ்யா, இந்தியாவின் தமிழ்நாடு மாநிலத்திலுள்ள மதுரையில் பிறந்தவர், இவரின் பெற்றோர் இருவரும் பொறியாளர்கள்.  
மதுரையிலிருந்த பிரபலமான பள்ளியொன்றில் படித்த திவ்யா, மாநில அளவிலான கல்விக்கான விருதினைப் பெற்றுள்ளார்  
பின்னர் இராஜஸ்தானில் உள்ள பிர்லா அறிவியல் மற்றும் தொழில்னுட்ப நிறுவனத்தில் (பிட்ஸ்) இயந்திரவியல் பயின்றார். சிறு வயதிலிருந்தே தன் பாடும் திறனை மேம்படுத்திக் கொண்ட திவ்யா, பல இசைப் போட்டிகளில் கலந்து கொண்டுள்ளார். சென்னையில் நடைபெற்ற மிஸ் சென்னை என்ற போட்டியே இவர் திரைத்துறைக்கு வரக் காரணமாக இருந்தது.  

### பின்குரலும் பாடுதலும்
இவரின் இனிய குரலும் சரியான தமிழ் உச்சரிப்பும் இவர் பின்னணிப் பாடகராக உதவின. திரைப்படங்களில் நடிக்கத் தொடங்கிய போதே, பின்குரலும் கொடுத்து வந்தார். இவர் நடித்த திரைப்படமான பைவ் சுடாரின் கருப்பாடலிலும் பாடினார். சச்சின் திரைப்படத்தில் ஜெனிலியாவுக்கும், அன்னியன் திரைப்படத்தில் சதாவுக்கும், சிவாஜி திரைப்படத்தில் சிரேயாவுக்கும் குரல் கொடுத்தார்..  

## திரைத்துறை
### நடிகையாக
| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2002 | 'ஃபைவ் ஸ்டார் | ஈசுவரி | தமிழ் |  |
| 2003 | 'ஒட்டேசி செப்புதன்னா | திவ்யா | தெலுங்கு |  |
| 2004 | அன்னவாரு | சுப்புலட்சுமி | கன்னடா |  |
| எதிரி | காயத்ரி நடராசன் | தமிழ் |  |  |
| ஆட்டோகிராப் | தேன்மொழி செந்தில் | தமிழ் |  |  |
| *2005* | டான்சர் | திவ்யா | தமிழ் |  |
| 2006 | நா ஆட்டோகிராப் | சந்தியா | தெலுங்கு |  |
| ' | திவ்யா | கன்னடம் |  |  |
| என்னிதும் | சினேகா | மலையாளம் |  |  |
| வரலாறு | காயத்ரி | தமிழ் |  |  |
| 2008 | ராசகுமாரி | ராசகுமாரி | கன்னடம் |  |
| 2009 | பாக்யதேவதா | டெய்சி பென்னி | மலையாளம் | சிறந்த மலையாள நடிகைக்கான பிலிம்பேர் விருதுக்காக நியமிக்கப்பட்டவர் |
| பழசிராசா | கைதேரி மாகம் | மலையாளம் |  |  |
| மை பிக் பாதர் | அன்சி | மலையாளம் |  |  |
| 2010 | துரோணா | துளசிமணி | மலையாளம் |  |
| 2011 | கிறித்தியன் பிரதர்சு | ஸ்டெல்லா | மலையாளம் |  |
| 2012 | 'கோப்ரா | ஆனி | மலையாளம் |  |
| 'ஸ்பிரிட் | மீரா | மலையாளம் | } |  |

### பின் குரல் கொடுப்பவராக
| ஆண்டு | படம் | இவருக்காக | மொழி | குறிப்பு |
| --- | --- | --- | --- | --- |
| 2005 | *சச்சின்* | ஜெனிலியா டி சௌசா | தமிழ் |  |
| 2005 | அந்நியன் | சதா | தமிழ் |  |
| 2007 | ''சிவாஜி' | சிரேயா சரன் | தமிழ் | } |

### பின்னணிப் பாடகராக
| ஆண்டு | தலைப்பு | படம் | மொழி | இசையமைப்பாளர் | குறிப்பு |
| --- | --- | --- | --- | --- | --- |
| 2002 | "எங்களுக்கு" | *பைவ் ஸ்டார்* | தமிழ் | பரசுராம்-ராதா |  |
| 2011 | "டேதடி" | * தூக்குடு* | தெலுங்கு | தமன் | } |

### விளம்பரங்கள்
கனிகா, நன்கறியப்பட்ட பல நிறுவனங்களின் பொருட்களை விளம்பரப்படுத்தியுள்ளார்.  
குறிப்பிடத்தக்கவற்றுள் சில:  

- தி சென்னை சில்க்சு
- கல்யாண் சேலைகள், நகைகள்
- ரத்னா தங்க மாளிகை
- டாட்டா கோல்டு பிளசு
- ஆச்சி மசாலா
- சீமாசு சில்க்சு

## விருதுகள்
- ஏசியானெட் திரைப்பட விருதுகள் - பாக்யதேவதா, பழசிராஜா ஆகிய படங்களுக்காக சிறப்பு விருது

- 2009 ஆண்டிற்கான மலையாளத் திரைப்பட விருது, சிறந்த நடிகை, பாக்யதேவதா, பழசிராஜா ஆகிய படங்களுக்காகப் பெற்றார்.
- 2009 ஆண்டிற்கான கேரளத் திரைப்பட சங்கத்தின் சிறப்பு நடிகைக்கான விருது
# அமராடக்கி


**அமராடக்கி** (ஆங்கிலம்: Amaradakki) என்பது இந்தியாவின் தமிழ்நாடு மநிலத்தின் புதுக்கோட்டை மாவட்டம், ஆவுடையார்கோயில் வட்டத்தில் அமைந்துள்ள ஒரு கிராமம். இந்தக் கிராமத்தின் முக்கிய வாழ்வாதாரமாக விவசாயம் உள்ளது.  

2001ஆம் ஆண்டின் கணக்கின்படி, 650 பேரில், 341 ஆண்களும், 309 பெண்களும் வாழ்கின்றனர், 399 பேர் கல்வி அறிவு மிக்கவர்கள்
# ஊட்டி வானொலி அதிர்வெண் தொலைநோக்கி


**வடிவமைப்பு**  

துருப்பிடிக்காத எஃகு கம்பிகள் பரவளைய பிரதிபலிப்பானை உருவாக்குகின்றன.ஊட்டி ரேடியோ டெலஸ்கோப் இந்திய உள்நாட்டு தொழில்நுட்ப வளங்களைக் கொண்டு வடிவமைக்கப்பட்டு உருவாக்கப்பட்டது. ORT 1970 இல் நிறைவு செய்யப்பட்டது. மேலும் இது உலகின் மிகவும் உணர்திறன் வாய்ந்த ரேடியோ தொலைநோக்கிகளில் ஒன்றாகத் தொடர்கிறது. இந்த தொலைநோக்கியைப் பயன்படுத்தி மேற்கொள்ளப்பட்ட கணிப்புகள் முக்கியமான கண்டுபிடிப்புகளுக்கு வழிவகுத்தது மற்றும் சூரிய குடும்பம் மற்றும் கோள்களின்   நிகழும் பல்வேறு நிகழ்வுகளை விளக்கியது.தொலைநோக்கியின் பிரதிபலிப்பு மேற்பரப்பு 1,100 மெல்லிய துருப்பிடிக்காத எஃகு கம்பிகளால் ஆனது, சிலிண்டரின் முழு நீளத்திற்கும் ஒன்றுக்கொன்று இணையாக இயங்குகிறது மற்றும் 24 ஸ்டீரபிள் (steerable ) பரவளைய சட்டங்களில் ஆதரிக்கப்படுகிறது. 90-டிகிரி மூலை பிரதிபலிப்பாளரின் முன் 1,056 அரை-அலை இருமுனைகளின் வரிசை தொலைநோக்கியின் முதன்மை ஊட்டமாக அமைகிறது. இது 2.3deg x 5.5sec(dec)' என்ற கோணத்தைக் கொண்டுள்ளது.  

## இதையும் பார்க்கவும்
- வானொலி அதிர்வெண் தொலைநோக்கி
- மாபெரும் மீட்டர்அலை வானொலி அதிர்வெண் தொலைநோக்கி
# மாபெரும் மீட்டர்அலை வானொலி அதிர்வெண் தொலைநோக்கி



**மாபெரும் மீட்டர்அலை ரேடியோ தொலைநோக்கி** (Giant Metrewave Radio Telescope (GMRT)), இந்தியாவின் புனே நகருக்கு அருகாமையில் அமைந்துள்ள உலகின் மிகப்பெரிய <sup>,</sup> மீட்டர் அலைநீளம் கொண்ட ரேடியோ தொலைநோக்கிகளின் அணியாகும். டாடா அடிப்படை ஆராய்ச்சி நிறுவனம், மும்பையின், ஒரு பகுதியான ரேடியோ வானியற்பியல் தேசிய மையத்தினால் இயக்கப்படுகின்றது.
# ஆவியுயிர்ப்பு

ஊடாகவே அதிக அளவில் ஆவியுயிர்ப்பு நிகழும்.]]  
மேல் உருவாகியிருக்கும் இம்முகில்கள் ஆவியுயிர்ப்பின் விளைவுகளாகும்.]]  

தாவரங்களில் இருந்து நீர் நீராவி நிலையில் ஆவியாதலே **ஆவியுயிர்ப்பு** (*Transpiration*) எனப்படும். ஒளிச்சேர்க்கை நிகழ்வின்போது வாயு பரிமாற்றத்திற்காக இலைவாய்கள் திறந்திருக்கும் நிலையில், தாவரத்தில் மேல்நோக்கி எடுத்து வரப்படும் நீரானது ஆவியாக இலைவாய்களூடாக வெளியேறும். இது முக்கியமாக இலைகளிலுள்ள இலைவாய்களூடாகவே இடம்பெற்றாலும், தாவரங்களின் ஏனைய பகுதிகளிலிருந்தும் ஆவியுயிர்ப்பு சிறிதளவில் நிகழும். இலைவாய் தவிர புறத்தோல், தண்டிலுள்ள பட்டைவாய்களூடாகவும் ஆவியுயிர்ப்பு நிகழ்வதுண்டு.  

இது ஆவியாதல் போன்ற ஒரு செயற்பாடாகும். இது விலங்குகளில் வியர்த்தல் போன்றதென்றாலும் இரண்டுக்கும் பல வேறுபாடுகளும் உண்டு. மழை போதுமான அளவில் கிடைக்கும் இடங்களில் ஆவியுயிர்ப்பைத் தடுக்க தாவரங்கள் இசைவாக்கம் அடைந்திருக்காது. எனினும் வறண்ட பிரதேசங்களில் வாழும் தாவரங்களான கள்ளி போன்றவை ஆவியுயிர்ப்பைக் குறைக்க நன்றாக இசைவாக்கம் அடைந்துள்ளன. ஆவியுயிர்ப்பு வீதம் பல காரணிகளால் செல்வாக்குச் செலுத்தப்படுகின்றது.  

## ஆவியுயிர்ப்பு வேகத்தை பாதிக்கும் காரணிகள்
ஆவியுயிர்ப்பு வீதம் பல காரணிகளில் தங்கியிருக்கும்  
| காரணி | ஆவியுயிர்ப்பு வீதத்தைப் பாதிக்கும் விதம் |  |
| --- | --- | --- |
| இலைகளின் எண்ணிக்கை | இலைகளின் எண்ணிக்கை கூடும்போது வாயுப் பரிமாற்றம் நிகழும் மேற்பரப்பு கூடும். எனவே, இலைகளின் எண்ணிக்கை கூடினால் ஆவியுயிர்ப்பு வீதம் கூடும். |  |
| இலைவாய்களின் எண்ணிக்கை | இலைவாய்களின் எண்ணிக்கை கூடினால் ஆவியுயிர்ப்பு வீதம் கூடும் (இலைவாயினூடாகவே கூடியளவு நீர் ஆவியுயிர்ப்பால் வெளியேறும்.). |  |
| இலையில் புறத்தோல் காணப்படல் | மெழுகு போன்ற புறத்தோல் காணப்பட்டால் சூரிய ஒளி தெறிக்கச் செய்யப்படும். இதனால் வெப்பம் குறைக்கப்பட்டு ஆவியுயிர்ப்புக் குறைக்கப்படும். |  |
| ஒளிச் செறிவு | ஒளிச்செறிவு கூடினால் இலைவாய்கள் திறக்கப்பட்டு ஆவியுயிர்ப்பு கூடும். |  |
| வெப்பநிலை | வெப்பநிலையானது ஆவியுயிர்ப்பின் மீது மூன்று முறைகளில் செல்வாக்குச் செலுத்தும்:-
1) கூடிய வெப்பநிலையில் ஆவியாதல் கூடி ஆவியுயிர்ப்புக் கூடும்.

2) புறச்சூழலில் ஈரப்பதம் குறைவதால் ஆவியுயிர்ப்புக் கூடும்.

3) நீரின் இயக்கவாற்றல் கூட்டப்படுவதால் ஆவியுயிர்ப்பு வீதம் கூடும். |  |
| சார்பு ஈரப்பதம் | உலர்வான வளி ஆவியுயிர்ப்பு வீதத்தைக் கூட்டும். |  |
| நீர் வழங்கல் | நீர் வழங்கல் குறையும்போது வெளியிடப்படும் நீரின் அளவைத் தாவரம் குறைக்கும். எனவே, ஆவியுயிர்ப்புக் குறையும். | } |

## ஆவியுயிர்ப்பு வகைகள்

- இலைவாய் ஆவியுயிர்ப்பு
- புறத்தோலுக்குரிய ஆவியுயிர்ப்பு
- பட்டைவாய் ஆவியுயிர்ப்பு

இவற்றில் பொதுவாக இலைவாயினூடாகவே அதிகமான நீராவி ஆவியுயிர்ப்பு மூலம் வெளியேறுகின்றது.  

## ஆவியுயிர்ப்பு வீதத்தை அளவிடல்

எடுகோளாக ஒரு தாவரத்தின் ஆவியுயிர்ப்பு வீத்தத்தை அளவிடும் ஒரு கருவியே உறிஞ்சன்மானி ஆகும்.  

இதன் போது குழாயினுள் நகரும் வளிக்குமிளியின் வேகத்தை அளவிடுவதன் மூலம் ஆவியுயிர்ப்பு வீதத்தை அளவிட முடியும்.  

## ஆவியுயிர்ப்பைக் குறைக்க தாவரங்கள் கொண்டுள்ள இசைவாக்கங்கள்

- இலைக்குழிகளில் இலைவாய் காணப்படுதல். உதாரணம்- சவுக்கு
- இலைகள் ஒடுக்கப்பட்டு முட்களாக திரிபடைந்திருத்தல். உதாரணம்- கள்ளி, நாகதாளி
- தண்டில் நீர் சளியமாக சேமிக்கப்பட்டிருத்தல்.
- புறத்தோல் தடிப்பாக இருத்தல்.
# சுழல் மின்னணுவியல்

**சுழல் மின்னணுவியல்** அல்லது **சுழல் மின்னியல்** (*Spintronics*) என்பது மின்னணு (இலத்திரன்) அணுவின் கருவைச் சுற்றிவருகையில் தானும் சுயசுழற்சிக்குட்படுவதால் மின்னியல் கொண்டுசெல்வதைக் குறிக்கும்.)இலத்திரன்களின் மறையேற்ற நகர்வினால் மின்னோட்டம் தூண்டப்படுவதுடன் சுழற்சி இயல்பு காரணமான பண்புகுறித்த அறிகைகள் அறிவியல் துறையில் மிகமுக்கிய அடைவாக இருப்பதுடன் கணினியியலில் இதன் பயன்படுத்துகை பற்றி ஆராயப்பட்டுவருகின்றது.  

## வரலாறு
1980களில் திண்ம நிலை கருவிகளில் சுழற்சியில் தங்கியதான இலத்திரன் கொண்டுசெல்லல் கண்டறியப்பட்டதிலிருந்து **சுழல் மின்னணுவியல்** முக்கியத்துவம் பெற்றது. இது ஜோன்சன்(Johnson) மற்றும் சில்சுபீ (Silsbee) ஆகியோரால் 1985இல் அவதானிக்கப்பட்ட இரும்புக் காந்த உலோகங்களிலிருந்து முனைவாக்கப்பட்ட சுழல் இலத்திரன் பாய்வது அல்பேர்ட் பேர்ட்டு . மற்றும் பீட்டர் குறுன்பேர்க் முதலானோரால்(1988). தனித்தனியாக அறியப்பட்ட பாரிய காந்தத் தடை :en:Giant magnetoresistance முதலியவற்றையும் உள்ளடக்கும். ஆயினும் சுழல் மின்னணுவியலின் தோற்றுவாய் இதற்கும் முந்தியதாக மேசேவேய் மற்றும் டெட்ரோவ் ஆகியோரால் முன்னெடுக்கப்பட்ட இரும்புக் காந்தம் அல்லது மீகடத்தி அறிதலுடன் மற்றும் 1970களில் யூலியரால் மேற்கொள்ளப்பட்ட கந்த சுரங்கம் குறித்த ஆரம்பப் பரிசோதனைகளுடன் பார்க்கவேண்டியது ஆனால் சுழல் மின்னணுவியலில் குறைக்கடத்தியின் பயன்பாடு 1990இல் சுப்பியியோ டாட்டா மற்றும் தாஸ் முதலானோரால் கொள்கை அளவில் முன்வைக்கப்பட்ட சுழல்புல தாக்கத் திரிதடையம் பற்றிய முன்மொழிவுடன் ஆரம்பிக்கும்.
# பொறிஸ் பெக்கர்



பொறிஸ் பெக்கர் 22, நவம்பர், 1967, லைமன், ஜெர்மனி (Boris Franz Becker) ஒரு முன்னாள் ரெனிஸ் வீரரும், ஒலிம்பிக் சம்பியனும் ஆவார். இவர் ரெனிஸ் வரலாற்றில் குறிப்பிடத்தக்கவர். 6 கிராண்ட் சிலாம் பட்டங்களை வென்றவர். 3 விம்பிள்டன் பட்டங்களை வென்றவர். தனிநபர் ஆட்டத்தில் 49 தடவைகளும், இரட்டையர் ஆட்டத்தில் 15 தடவைகளும் வெற்றி பெற்றவர்.  
உலக ரெனிஸ் தரவரிசையில் 12 வாரங்கள் தொடர்ந்து முதலிடத்திலிருந்து சாதனை படைத்தவர். தனது 17வது வயதில் தனிநபர் ஆண்கள் விம்பிள்டன் போட்டியில் வெற்றி பெற்று இன்று வரை ரெனிஸ் வரலாற்றில் இளம் விம்பிள்டன் வீரனாக இருப்பவர்.  

மேற்கு ஜெர்மனியில் பிறந்த இவர் செக்கொஸ்லொவோக்கியாவில் வளர்ந்தார். இவரது பெற்றோர்கள் கத்தோலிக்க மதத்தைச் சேர்ந்தவர்கள். இவரது தாயாரின் குடும்பத்தின் ஒரு பகுதியினர் யூத இனத்தைச் சேர்ந்தவர்கள்.,. இவரது தந்தை கார்ல் ஹைன்ஸ் ஒரு கட்டிடக் கலைஞர்.  

### பெருவெற்றித் தொடர் (கிராண்ட் சிலாம்)
#### ஒற்றையர்: 10 (6–4)
| வெற்றியாளர் | 1985 | விம்பிள்டன் | புற்றரை | கெவின் குர்ரென் | 6–3, 6–7<sup>(4–7)</sup>, 7–6<sup>(7–3)</sup>, 6–4 |
| --- | --- | --- | --- | --- | --- |
| வெற்றியாளர் | 1986 | விம்பிள்டன் <small>(2) | புற்றரை | இவான் லென்டில் | 6–4, 6–3, 7–5 |
| இரண்டாமிடம் | 1988 | விம்பிள்டன் | புற்றரை | இசுடீபன் எட்பர்க் | 6–4, 6–7<sup>(2–7)</sup>, 4–6, 2–6 |
| வெற்றியாளர் | 1989 | விம்பிள்டன் <small>(3) | புற்றரை | இசுடீபன் எட்பர்க் | 6–0, 7–6<sup>(7–1)</sup>, 6–4 |
| இரண்டாமிடம் | 1990 | விம்பிள்டன் | புற்றரை | இசுடீபன் எட்பர்க் | 2–6, 2–6, 6–3, 6–3, 4–6 |
| இரண்டாமிடம் | 1991 | விம்பிள்டன் | புற்றரை | மிச்சேல் இசுடிச் | 4–6, 6–7<sup>(4–7)</sup>, 4–6 |
| இரண்டாமிடம் | 1995 | விம்பிள்டன் | புற்றரை | பீட் சாம்ப்ரஸ் | 7–6<sup>(7–5)</sup>, 2–6, 4–6, 2–6 |
# தொதல்



**தொதல்** அல்லது **தொடோல்** , என்பது இலங்கைச் சோனகர் சமையலில் இடம்பெறும் ஒரு இனிப்புவகை உணவு ஆகும். இது மலாயா வழியாக இலங்கை வந்திருக்கலாம் எனவும் கருதப்படுகிறது. இப்பண்டம் யாழ்ப்பாணத்தில் தோன்றியதாகவும் கூறப்படுகிறது. இதனைப் பச்சரிசி, தேங்காய், சீனி, பயறு, முந்திரி, ஏலக்காய் உட்பட்ட பொருட்களைப் பயன்படுத்திச் செய்வர்.  

யாழ்ப்பாணத்தில் இப்பலகாரம் 'சர்க்கரைக் கழி' என்று அழைக்கப்படுகிறது. சிங்களவர்கள் இதனைக் ***களுதொதல்*** என்பார்கள். அவர்கள் கித்துள்பனங்கட்டியையே தொதல் செய்யப் பயன்படுத்துவார்கள்.
# ஈழத்தமிழர் சமையல்


**ஈழத்தமிழர் சமையல்** என்பது தமிழர் சமையலில் தனித்துவம் மிக்க உணவுகளையும், சமையல் நுட்பங்களையும், கருவிகளையும், விருந்தோம்பல் பண்புகளையும் கொண்ட ஒரு சமையல் ஆகும். ஈழத்தமிழர் தாயகப்பகுதியின் சூழலியல், இலங்கையில் வாழும் பிற சமூகங்களின் உணவு வழக்கங்கள், கேரளத் தாக்கம், புகலிடச் சமையல்களின் தாக்கம் ஆகியன ஈழத்தமிழர் சமையலில் பல தனித்துவ அம்சங்களை கொண்டுவந்துள்ளன.  

ஈழத்தமிழர் தாயகப்பகுதி பனை, தென்னை, மா, பிலா, வாழை, மரக்கறிகள், பல்வேறு தானியங்கள், சுவைப்பொருட்கள், கடலுணவுகள் நிறைந்தது. எனவே இயல்பாக இவை சமையலில் இடம்பெறுகின்றன. குறிப்பாக :  

## உணவுகள்
- [[ஒடியல் கூழ்
- புட்டு
- இடியப்பம்
- கொத்து ரொட்டி
- அப்பம்
- பனங்காய்ப் பணியாரம்
- புழுக்கொடியல்
- பனஞ்சாராயம்
- பனாட்டு
- பனங்கட்டி
- சொதி
- சம்பல்
- தொதல்
- வாய்ப்பன்
- புளிச்சல்
- பரித்தித்துறை வடை
- கோவும்
- அச்சாறு
- பாண் / வெதுப்பி
- ஃபண் (உணவு)
- உழுத்தம் சுவாலை
- முட்டை மா
- பொரி விளாங்காய்
- எள்ளுப்பாகு
- நெல்லிரசம்
- கோழிப்புக்கை
- இட்லி
# உழுத்தம் சுவாலை


**உழுத்தம் சுவாலை** எனப்படுவது ஈழத்து உணவுகளில் ஒன்றாக இடம்பெறும் ஒரு இனிப்புச் சிற்றுண்டி ஆகும். இந்த சிற்றுண்டி ஆனது காலை நேரங்களில் பள்ளிக்கு செல்லும் பிள்ளைகளுக்கோ அல்லது வேலைக்கு போகும் குடும்ப உறுப்பினர்களுக்காக அதி உச்ச புரதச் சத்துக்களை கொண்ட உணவாகும். அதே வேளை குறிகிய நேரத்தில் தயாரிக்க கூடியதாகவும் இது அமைந்துள்ளது.  

## செய்முறை
உழுத்தம்மா, அரிசிமா, சீனி, போன்றவற்றை கலந்து சிறிதளவு தண்ணீர் விட்டுக் குழைப்பர் அல்லது பிசைவார். பின்னர் இடியப்ப உரலினால் இடியப்ப தட்டில் பிழிந்து அவற்றை ஆவியில் அவித்து எடுப்பர். பெரும்பாலான ஈழத் தமிழர்கள் விரும்பி உண்ணும் உணவாகும்.
# பொரிவிளங்காய் உருண்டை

**பொரிவிளாங்காய் உருண்டை** தமிழர்கள் விரும்பி உண்ணும் சிற்றுண்டிகளில் ஒன்று. இது இனிப்பும், உறைப்பும் கலந்த உருண்டை வடிவான பலகாரம். பல நாட்களுக்குப் பழுதடையாது இருக்கக் கூடியது. இதில் அதிகளவு புரோட்டீன் சத்து உள்ளதால், குழந்தைகள் வளர்ச்சிக்கு உறுதுணையாக உள்ளது.  

## சொல்லிலக்கணம்
பொருள் விளங்கா உருண்டை என்பதன் மருவி பொரிவிளாங்காய் உருண்டை என அழைக்கப்படுகிறது. கெட்டியாக இருப்பதால் ‘கெட்டி உருண்டை’ என்றும் கூறுவார்கள்.  

## பொரிவிளாங்காய் செய்வதற்குத் தேவையான பொருட்கள்
- பொரித்த அரிசி மா (புழுங்கல் அரிசியைப் பொரித்து அரைத்த மா) - 2 சுண்டு
- உளுத்தம்மா - 1 சுண்டு
- சீனி - 3 சுண்டு
- சின்னச்சீரகம் - 3தேக்கரண்டி
- மிளகு - 3தேக்கரண்டி
- செத்தல் மிளகாய் - 10-20

## செய்யும் முறை
- சின்னச்சீரகம், மிளகு, செத்தல், மூன்றையும் நன்றாக (தண்ணீர் விடாமல்) அரைத்தெடுக்க வேண்டும்.
- பொரித்த அரிசிமா, உளுத்தம்மா, அரைத்த கலவை எல்லாவற்றையும் ஒன்றாகக் கலக்க வேண்டும்.
- சீனியைப் பாணியாகக் காய்ச்ச வேண்டும்.
- காய்ச்சிய சீனிப்பாணியை கொஞ்சம் கொஞ்சமாக மாக்கலவையில் ஊற்றி, லட்டுப் போல விளாங்காயின் அளவில் உருட்டி, உருட்டிப் பிடிக்க வேண்டும்.

## இவற்றையும் காண்க
- கயிறு மிட்டாய்
- சர்க்கரை அச்சு பொம்மை

## ஆதாரங்கள்
# அமெரிக்கக் காட்டெருது


1. WPWP
**அமெரிக்கக் காட்டெருது** அல்லது **அமெரிக்க பைசன்** (*American bison*) எனப்படுவது 19ம் நூற்றாண்டுக்கு முன்பு வட அமெரிக்கக் கண்டத்தில் பெருந்தொகையில் காணப்பட்ட காட்டெருது இன விலங்கு ஆகும். அமெரிக்க முதற்குடி குழுக்கள் பலவற்றின் உணவு, பொருளாதார, ஆன்மீக மூலதாரமாக அமைந்த இந்த விலங்குகள் ஐரோப்பியரின் வருகையின் பின்பு அவர்களால் பெருந்தொகையில் வணிகத்துக்காக வேட்டையாடப்பட்டு இன அழிவின் நிலைக்குத் தள்ளப்பட்டன. அண்மைக் காலத்தில் இவை சில தேசியப் பூங்காக்ககளில் மீள் அறிமுகப்படுத்தப்பட்டு மீண்டு வருகின்றன. இன்று ஐக்கிய அமெரிக்காவில் வாழும் மிகப் பெரிய விலங்கு இதுவே ஆகும்.  

## வாழிடம்
அமெரிக்கக் காட்டெருதுகள் ஆற்றுப் பள்ளத்தாக்குகளிலும் பிரெய்ரிப் புல்வெளி, மற்றும் சமவெளிப் பகுதிகளிலும் வாழ்கின்றன. மேலும் செங்குத்தாக அமையாத மலைப்பாங்கான பகுதிகளிலும் வாழ்கின்றன.
# அசீம் திரிவேதி


**அசீம் திரிவேதி ** (*Aseem Trivedi*, பிறப்பு: 1987) ஓர் இந்திய அரசியல் கேலிச்சித்திரக்காரரும் செயல் முனைப்பாளரும் ஆவார். ஊழலுக்கு எதிராக *ஊழலுக்கெதிரான கேலிச் சித்திரங்கள்* என்ற தமது இயக்கத்தின் மூலமாக பரவலாக அறியப்பட்டார். இந்திய இணையத் தணிக்கைக்கு எதிராக குரலைக் காப்பாற்றுங்கள் என்ற இயக்கத்தை நிறுவிய உறுப்பினர்களில் ஒருவர். இவருக்கு *கேலிச்சித்திரக்காரர்களின் உரிமைக்கான பன்னாட்டு பிணையம்* (CRNI) 2012ஆம் ஆண்டிற்கான **கேலிச்சித்திர ஆசிரியராக துணிவு** என்ற விருதை வழங்கியுள்ளது.  
## இவற்றையும் காண்க
- ஊழலுக்கு எதிரான இந்தியா (இயக்கம்)
# குரலைக் காப்பாற்றுங்கள்


**குரலைக் காப்பாற்றுங்கள் ** (Save Your Voice) இந்தியாவில் இணையத் தணிக்கைக்கு எதிரான ஓர் இயக்கமாகும். இதனை கேலிச் சித்திரக்காரரான அசீம் திரிவேதியும் இதழாளர் அலோக் தீக்சித்தும் சனவரி 2012இல் நிறுவினர். இந்த இயக்கம் 2000ஆம் ஆண்டு தகவல் தொழில்நுட்பச் சட்டத்தின் கொடுங்கோல் பண்பிற்கு எதிராக இணையம் மக்களாட்சி நெறிகளின்படி கட்டுப்படுத்தப்பட வேண்டும் என்று போராடி வருகிறது.
# வார்ப்புரு:Infobox Non-profit/doc



This is the template, intended to be used for an infobox in non-profit organization related articles.  

### Usage
<pre>  

</pre>  

### Example

<pre>  

</pre>  
Note: **registration_id** can be used as an alternative to **tax_id** in countries where not-for-profit organisations have a registration number.  

### Microformat

Use for "founded_date", but **ONLY** if a full YYYY-MM-DD date is available.  

=
# சிம்சோன்



**சிம்சோன்** (, ஆங்கிலம்: *Samson*, **சாம்சோன்**, ) எனப்படும் "சூரிய மனிதன்" எனும் பொருளுடையவர் ரனாகில் (எபிரேய விவிலியம்) நீதித் தலைவர்கள் அதிகாரங்கள் 13 முதல் 16 வரை உள்ள பகுதியில் குறிப்பிடப்பட்டுள்ள பழைய இசுரவேலரின் நீதித்தலைவர் ஆவார்.  

விவிலியத்தின்படி இஸ்ரயேல் மக்களைப் பிலிஸ்தியர்களின் கையிலிருந்து விடுவிக்கக் கடவுளால் மிகுந்த ஆற்றல் அளிக்கப்பட்டவர் ஆவார். இவர் தம்மீது கர்ச்சித்துக்கொண்டு பாய்ந்த சிங்கக்குட்டி ஒன்றை இரண்டாக வெறுங்கையால் கிழித்தார் எனவும் ஒரு கழுதையின் பச்சைத் தாடை எலும்பைக் கொண்டு ஆயிரம் பேரைக் கொன்றார் எனவும் விவிலியத்தின் பழைய ஏற்பாடு குறிக்கின்றது.  

இசுரேலில் உள்ள டெல் டெசோராவின் இவரின் அடக்க இடம் இருப்பதாக யூதரும், கிறித்தவரும் நம்புகின்றனர்.
# யோசுவா


**யோசுவா** (; , ), என்பவர் தோராவில் குறிப்பிடப்பட்டுள்ள ஓர் நபரும், இஸ்ரேலுக்கான உளவாளிகளில் ஒருவரும் (எண் 13-14), மோசேக்கு உதவியாக விடுதலைப் பயணத்தில் இருந்தவரும் ஆவார். இவர் எபிரேய விவிலியத்தின் யோசுவா நூலின் மத்திய பாத்திரமும் ஆவார். விடுதலைப் பயண நூலின்படியும் எண்ணிக்கை நூலின்படியும் யோசுவா நூலின்படியும், இவர் இஸ்ரேலிய கோத்திரங்களின் தலைவராக மோசேயின் மரணத்தின் பின் திகழ்ந்தார். ஓசேயா என முன்பு பெயர் கொண்டிருந்த இவருடைய தந்தை எபிராயிம் கோத்திரத்தைச் சேர்ந்த நூன் ஆவார். ஓசேயா என்ற இவரை மேசே யோசுவா என அழைத்தார். தனது பற்றுறுதி காரணமாக மிகச்சிறந்த போர் வீரராகவும் திகழ்ந்தார்.
# தானியேல்


**தானியேல்** (; , "கடவுள் என் நீதிபதி" எனும் அர்த்தம்) எனப்படுபவர் எபிரேய விவிலியத்தில் தானியேல் நூலில் உள்ள முக்கிய பாத்திரம். இவர் பற்றிய விபரிப்பில், தானியேல் சிறுவனாக இருக்கும்போது பாபிலோனுக்கு சிறைபிடிக்கப்பட்டு கொண்டு சென்று, அங்கு அவர் சாலடிய சிந்தனையைக் கற்றார். ஆனாலும், அவர் பிந்திய பாபிலானிய முறைக்கு மாறவில்லை. அவருடைய கடவுளான யாவேயின் "தெய்வீக ஞானம்" மூலம் அரசனின் கனவுகளையும் தரிசனங்களையும் தெளிவுபடுத்தி, பாபிலோனிய சபையில் முக்கிய நபராகினார். அதேவேளையில் இவர் திருவெளிப்பாடு தரிசனத்தினைக் கண்டு, அதன் பொருளை நான்கு பேரரசுகளாக விளக்கினார்.
# இயற்கை (திரைப்படம்)



**இயற்கை** , 2003 ஆம் ஆண்டில் வெளிவந்த தமிழ்த் திரைப்படம். இப்படம் தேசிய அளவிலான தமிழ்த் திரைப்படத்திற்கான விருதினைப் பெற்றது. இப்படத்தை குணசேகரன் என்பவர் தயாரித்தார். எஸ்.பி.ஜனநாதன் இயக்கியிருந்தார். இப்படத்தில் ஷாம், அருண் விஜய், குட்டி ராதிகா, சீமா பிசுவாசு ஆகியோர் நடித்திருந்தனர். பாரிய செலவில் தயாரிக்கப்பட்ட இப்படத்திற்கு, வித்யாசாகர் இசையமைத்திருந்தார். தஸ்தாயெவ்ஸ்கி என்ற உருசிய எழுத்தாளரின் கதையான **வெண்ணிற இரவுகள்** என்ற  
கதையைத் தழுவி எடுக்கப்பட்டது. மேலும் 30மொழிகளில் மறு ஆக்கம் செய்யப்பட்டது.  

## திரைக்கதை
மூவருக்கு இடையிலான காதல் இப்படத்தின் மையக் கரு. இராமேசுவரம் துறைமுகத்திற்கருகில் வசிக்கும் பெண்ணிற்கும், அவளை விரும்பும் இருவரையும் கொண்டு கதை நகர்கிறது. மருது(ஷாம்) ஒர் அனாதையும் மாலுமியும் ஆவார். இவரின் கப்பல்  
இராமேசுவரத்திற்கு வருகிறது. கடற்பயணத்தை முடித்துக் கொண்டு அங்கேயே தங்கி விடலாமெனக் கருதுகிறார். கப்பலில் உள்ளவர்களுக்கு பழம், பொருட்களை விற்பனை செய்யும் நான்சி (இராதிகா) யின் மீது விருப்பம் கொள்கிறார். ஆனால், நான்சி, ஏற்கனவே அங்கு வந்திருந்த கப்பல் தலைவரை(அருண் விஜய்) நினைத்தே வாழ்கிறார். கப்பல் தலைவரும் அவளைத் திருமணம் செய்து கொள்வதாகக் கூறுகிறார். அந்த நம்பிக்கையில் மருதுவை ஏற்க முடியாமல் தவிக்கிறார் நான்சி. மருதுவை ஏற்பதா கப்பல் தலைவருக்குக் காத்திருப்பதாக என்ற குழப்பத்தில் இருந்த நான்சி, வெகு நாட்கள் காத்திருந்தும் தலைவர் வராததால் மருதுவை ஏற்கிறார். அப்போது நிகழும் கிறித்துமசு விழாவில் தலைவர் திரும்ப தலைவரைத் திருமணம் செய்து கொள்கிறார்.  

## பாடல்கள்
இசை : வித்யாசாகர்  
| பழைய குரல் | சுஜாதா மோகன் |
| --- | --- |
| இயற்கைத் தாயே | கார்த்திக், சிறீவர்த்தினி |
| காதல் வந்தால் | திப்பு, மாணிக்கவினாயகம் |
| அலையே | சங்கர் மகாதேவன் |
| சீட்டு கட்டு | கார்த்திக், மாணிக்கவினாயகம் |
# சாம் (தமிழ் நடிகர்)



*ஷம்சுத்தீன் இப்ராகிம்* என்ற இயற்பெயரைக் கொண்ட **ஷாம்** தமிழ்த் திரைப்பட நடிகராவார்.  

## திரைப்படவிபரம்
| ஆண்டு | தலைப்பு | பாத்திரம் | மொழி | குறிப்புகள் |
| --- | --- | --- | --- | --- |
| 2000 | *குஷி* | சிவாவின் நண்பன் | தமிழ் |  |
| 2001 | *12பி* | சக்தி | தமிழ் |  |
| 2002 | *ஏய் நீ ரொம்ப அழகாய் இருக்கே* | ஹரி | தமிழ் |  |
| *பாலா* | பாலா | தமிழ் |  |  |
| 2003 | *அன்பே அன்பே* | சீனு | தமிழ் |  |
| *லேசா லேசா* | ராகேஷ் | தமிழ் |  |  |
| *இயற்கை* | மருது | தமிழ் |  |  |
| 2005 | *கிரிவலம்* | அர்ஜுன் | தமிழ் |  |
| *உள்ளம் கேட்குமே* | ஷியாம் | தமிழ் |  |  |
| *ABCD* | ஆனந்த் | தமிழ் |  |  |
| 2006 | *மனதோடு மழைக்காலம்* | சிவா | தமிழ் |  |
| 2006 | *தன்னானம் தன்னானம்* | சங்கர் | கன்னடம் |  |
| 2008 | *தூண்டில்* | ஸ்ரீராம் | தமிழ் |  |
| *இன்பா* | இன்பா | தமிழ் |  |  |
| 2009 | *கிக்* | கல்யாண் கிருஷ்ணா | தெலுங்கு |  |
| *அந்தோணி யார்?* | அந்தோணி | தமிழ் |  |  |
| 2010 | *தில்லாலங்கடி* | கிருஷ்ணகுமார் | தமிழ் |  |
| *கல்யாண்ராம் கதி* | கிருஷ்ணா | தெலுங்கு |  |  |
| *அகம் புறம்* | திரு | தமிழ் |  |  |
| 2011 | *வீரா * | ஷியாம் பிரசாத் | தெலுங்கு |  |
| *ஊசாரவெல்லி* | தெலுங்கு |  |  |  |
| *க்ஷேத்திரம்* | சக்ரி | தெலுங்கு |  |  |
| 2012 | *6* | ராம் | தமிழ் | படப்பிடிப்பில் |
| 2013 | *ஆசு ராஜா ராணி ஜாக்கி மற்றும் ஜோக்கர்* | தமிழ் | படப்பிடிப்பில் |  |
| *ஆக்‌ஷன்* | தெலுங்கு | படப்பிடிப்பில் |  |  |
| *கோடை விடுமுறை* | தமிழ் | படப்பிடிப்பில் | } |  |
# இந்திய தேசிய காற்பந்து அணி



**இந்திய தேசிய கால்பந்து அணி** (Indian national football team) என்பது இந்தியாவின் தேசிய கால்பந்து அணியாகும். இது அனைத்து இந்திய கால்பந்துக் கூட்டமைப்பால் முறைப்படுத்தப்படுகிறது. இது ஆசிய கால்பந்துக் கூட்டமைப்பின் உறுப்பு கூட்டமைப்பாகும். 1948-ஆம் ஆண்டிலிருந்து ஃபிஃபாவுடன் இணைந்துள்ளது. ஆசிய கால்பந்துக் கூட்டமைப்பு 1954-ஆம் ஆண்டு தொடங்கப்பட்டபோது, இந்திய கால்பந்துக் கூட்டமைப்பு ஒரு தொடக்ககால உறுப்பு அமைப்பாக இணைந்தது. இந்திய தேசிய கால்பந்து அணியின் பொற்காலம் 1950-கள் மற்றும் 1960-கள் ஆகும். அக்காலகட்டத்தில் (1950-ல்) கால்பந்து உலகக்கோப்பைக்கு இந்தியா தகுதி பெற்றுள்ளது. (மற்ற அனைத்து ஆசிய நாடுகளும் தகுதிச் சுற்றுகளில் பங்கேற்கவில்லை) ஆயினும் இந்திய கால்பந்து அணி உலகக் கோப்பையில் பங்கேற்கவில்லை. பயணச்செலவுகள், குறைவான பயிற்சி, அணித்தேர்வுக் குழப்பங்கள் மற்றும் ஒலிம்பிக் போட்டியில் பங்கேற்பதை உலகக் கோப்பையைவிட முக்கியமானதாகக் கருதியமை ஆகிய பல காரணங்கள் உலகக் கோப்பையில் பங்கேற்காததற்குக் கூறப்படுகின்றன. இரண்டு ஆசிய விளையாட்டுப் போட்டிகளில் தங்கம், ஒரு ஆசியக் கோப்பையில் வெள்ளி மற்றும் உலகக் கோப்பையில் சிறந்த செயல்திறன் காட்டிய ஆசிய நாடு என்ற சிறப்பு ஆகிய பெருமைகள் இந்திய கால்பந்து அணிக்கு உரித்தாகும்.  

## மேலும் பார்க்க
- நேரு கோப்பை பன்னாட்டு கால்பந்து போட்டி
- அனைத்து இந்திய கால்பந்துக் கூட்டமைப்பு
- ஆசிய கால்பந்துக் கூட்டமைப்பு

## குறிப்புதவிகள்

## வெளியிணைப்புகள்
- Official Website of the All India Football Federation
- Homepage of the team at the FIFA website
- Team page at Goal.com
# குடைமங்கலம்

புறநானூற்றுப் பாடல்களுக்குத் தரப்பட்டுள்ள துறைகளில் **குடைமங்கலம்** என்பது பாடாண் திணையில் வரும் துறையாகும். புறநானூற்றில் இத்துறைப் பாடல் ஒன்றே ஒன்று உள்ளது.  
## இலக்கண நூல் விளக்கம்
- தொல்காப்பியம் இதனை ‘நடை மிகுந்து ஏத்திய குடைநிழல் மரபு’ என்று குறிப்பிடுகிறது.
- புறப்பொருள் வெண்பாமாலை பாடாண் படலத்தில் வரும் 48 துறைகளில் இது ஒன்று. நாற்றிசையும் புகழ் விளங்க அரசாளும் மன்னவனின் வெண்கொற்றக்குடையைப் போற்றுவது இத் துறை.
- புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.

## இலக்கியம்
உறையூர் மருத்துவன் தாமோதரனார் விறலியருடன் இரவில் சென்றுகொண்டிருந்தார். நிறைமதி ‘உவவு’ நாள். தலை உச்சிக்கு மேல் நிலாவைப் பார்த்தார். அது அந்நாட்டு அரசன் மக்கள் துன்பங்களைப் போக்கும் வெண்கொற்றக் குடை போல் இருப்பதாக எண்ணி செல்வோர் எல்லாரும் தொழுதார்களாம்.  

கடல் உப்பு ஏற்றிய வண்டியை கல்மலைப் பாதையில் இழுத்துச் செல்லும் காளைமாடு போல அவர்களது அரசன் சோழன் குராப்பள்ளித் துஞ்சிய பெருந்திருமாவளவன் குடிமக்களின் சுமையை இழுத்துச் சென்றானாம். புறநானூறு 60  
## அடிக்குறிப்பு
# பெருந்திருமாவளவன், குராப்பள்ளித் துஞ்சியவன்

சங்க காலச் சோழ அரசர்களில் இருவர் குராப்பள்ளி என்னும் ஊரில் இருக்கும்போது காலமானார்கள். சோழன் குராப்பள்ளித் துஞ்சிய பெருந்திருமாவளவன், சோழன் குராப்பள்ளித் துஞ்சிய கிள்ளிவளவன் என்போர் அவர்கள்.  

சோழன் குராப்பள்ளித் துஞ்சிய பெருந்திருமாவளவனும், பாண்டியன் வெள்ளியம்பலத்துத் துஞ்சிய பெருவழுதியும் நண்பர்களாக ஓரிடத்தில் இருப்பது கண்ட காவிரிப்பூம்பட்டினத்துக் காரிக்கண்ணனார் இப்படியே என்றும் விளங்கினால் பிற நாட்டார் குன்றங்களிலெல்லாம் பாண்டியனின் கயல் சின்னத்தையும், சோழனின் புலிச் சின்னத்தையும் சேர்த்துப் பொறிக்கலாம் எனப் பாராட்டுகிறார்.  

இவனது வெண்கொற்றக் குடை குடிமக்களின் சுமையை இழுத்துச் சென்றதாம். உறையூர் மருத்துவன் தாமோதரனார் பாடல் - புறநானூறு 60  
கோனாட்டு எறிச்சலூர் மாடலன் மதுரைக் குமரனார் இவனிடம் பரிசில் வேண்டியபோது பரிசில் தராமல் காலம் கடத்தினான். அது கண்ட புலவர் வெற்றிச் செல்வத்தைத் தாம் மதிப்பதில்லை என்றும், தம் பெருமையை உணர்ந்து நடந்துகொள்பவர் சிற்றரசர் ஆயினும் அவரையே தாம் மதிப்பதாகவும் பாடிவிட்டுச் சென்றுவிட்டார்.  
## அடிக்குறிப்பு
# சுனில் சேத்ரி



**சுனில் சேத்ரி,** (**Sunil Chhetri**) இந்தியக் கால்பந்து வீரராவார். இவர் புதுதில்லியில் ஆகத்து 3, 1984 அன்று பிறந்தார். தற்போது போர்ச்சுக்கலின் இரண்டாம்நிலை கூட்டிணைவுத் தொடரில் பங்கேற்கும் *ஸ்போர்ட்டிங் கிளப் டி போர்ச்சுகல்* என்ற அணிக்காக ஆடி வருகிறார். மேலும் இந்திய கால்பந்து அணியின் தற்போதைய அணித் தலைவர் ஆவார்.  

பள்ளி நாட்களில், பள்ளி கால்பந்து அணிகளில் ஆடிய இவர் இந்தியாவின் ஐ-கூட்டிணைவில் பங்குபெறும் அணிகளான மோகன் பகன், ஈஸ்ட் பெங்கால் கிளப், ஜெசிடி எஃப்சி, டெம்போ எஸ்.சி. போன்ற கால்பந்து கழகங்களுக்காக ஆடியுள்ளார். இவர் 2007, 2011-ஆம் ஆண்டுகளில், அனைத்து இந்திய கால்பந்துக் கூட்டமைப்பு வழங்கும் ஆண்டின் சிறந்த வீரர் பதக்கத்தை வென்றுள்ளார்.  

இவர் முன்கள வீரராவார். இடையறாத, ஆற்றலுடன் கூடிய உழைப்பு, பந்துக் கட்டுப்பாடு மற்றும் இலக்கடைவு உதைகளுக்குப் புகழ்பெற்றவராவார்.  

## சிறப்புகள்
### தேசிய அணி
- நேரு கோப்பை (3): 2007, 2009, 2012
- AFC Challenge Cup (1): 2008
- SAFF Championship (1): 2011

### தனிச்சிறப்புகள்
- ஏஐஎஃப்எஃப்-பின் சிறந்த வீரர் (2): 2007, 2011
- AFC Challenge Cup Most Valuable Player (1): 2008
- SAFF Championship Top Scorer (1): 2011
- SAFF Championship Player of the Tournament (1): 2011

## வெளியிணைப்புகள்
- 
-
# குராப்பள்ளி


**குராப்பள்ளி** என்பது சங்க காலத்தில் சிறப்புற்று விளங்கிய சோழநாட்டு ஊர்களில் ஒன்று. இந்த ஊரில் மருத்துவர் பலர் வாழ்ந்தனர் எனலாம். காரணம் இந்த ஊரில் இருந்தபோதுதான் இரண்டு சோழ அரசர்கள் தம் இறுதிக் காலத்தில் இருந்திருக்கிறார்கள். அவர்கள் சோழன் குராப்பள்ளித் துஞ்சிய கிள்ளிவளவன் , சோழன் குராப்பள்ளித் துஞ்சிய பெருந்திருமாவளவன் , என்போராவர்.  

திருச்**சிராப்பள்ளி** என்னும் ஊர் திருச்சி என மருவியுள்ளது. அதுபோலக் **குரிச்சி** என வழங்கப்பட்டுவந்த ஊர் சங்ககாலத்துக் குராப்பள்ளி எனலாம்.  
## மேற்கோள் குறிப்பு
# கே (இசையமைப்பாளர்)


**கே** (*K (composer*)) என அறியப்படும் **கிருஷ்ணகுமார்** (பிறப்பு: சனவரி 8, 1987; நாகப்பட்டிணம்) தமிழ் திரைப்பட இசையமைப்பாளரும் பாடலாசிரியரும் ஆவார்.  

## வாழ்க்கைக் குறிப்பு

கே என்னும் கிருஷ்ணகுமார், நாகப்பட்டினத்தில் பிறந்தவர். இவர் நான்கு மாத கால குழந்தையாக இருக்கையில் இவரது குடும்பம் சென்னைக்கு குடிபெயர்ந்தது. பத்மா சேஷாத்ரி பள்ளியில் படித்தவர். *லண்டன் ட்ரினிட்டி இசைக் கல்லூரி*யில் Grade -8 சான்றிதழ் பெற்றவர்  

## திரை இசைக்கு வந்த பின்னணி
2010ம் ஆண்டு யுத்தம் செய் திரைப்படத்தில் இயக்குநர் மிஸ்கினால் அறிமுகப்படுத்தப்பட்டார். அப்படத்தின் வெற்றிக்குப்பிறகு ஆரோகனம், முகமூடி (2012) ஆகிய படங்களுக்கு இசையமைத்துள்ளார்  

### படங்கள்
- *சாவி - குறும்படம்*
- ”Call Ezee இயக்குநர் வஸந்த் இயக்கியது”''
- ''இன்கோசரி - கே கே (பின்னணி குரல்)”
- 'Love/Life/hope - எயிட்ஸ் விழிப்புணர்வு குறும்படம் (கிருத்திகா உதயநிதி, மிஸ்கின்''
- யுத்தம் செய்'' (2011)
- *ஆரோகனம்* (2012)
- *முகமூடி* (2012)
# கிள்ளிவளவன், குராப்பள்ளித் துஞ்சியவன்

சங்க காலச் சோழ அரசர்களில் இருவர் குராப்பள்ளி என்னும் ஊரில் இருக்கும்போது காலமானார்கள். சோழன் குராப்பள்ளித் துஞ்சிய பெருந்திருமாவளவன், **சோழன் குராப்பள்ளித் துஞ்சிய கிள்ளிவளவன்** என்போர் அவர்கள்.  

கோவூர் கிழார் சோழன் குராப்பள்ளித் துஞ்சிய கிள்ளிவளவனின் வெற்றிகளைச் சிறப்பித்துப் பாடியுள்ளார். பிட்டை சேர வேந்தர்களில் ஒருவன். கொங்குநாட்டுக் கருவூரை இந்தக் கிள்ளிவளவன் வீழ்த்தியபோது அதன் அரசன் பிட்டை உடல் காயத்தாலும், உள்ள உளைச்சலாலும் பெரிதும் வருந்தினான். இந்தப் போர் வஞ்சிமுற்றம் என்னுமிடத்தில் நடந்தது. இவன் தன் நண்பர்களுக்கு எல்லா நலன்களும் உதவும் பண்பினன்.  
## அடிக்குறிப்பு
# பாய்ச்சங் பூட்டியா



**பாய்ச்சங் பூட்டியா** (**Baichung Bhutia**) (பிறப்பு: திசம்பர் 15, 1976) என்பவர் இந்திய கால்பந்து வீரராவார். இவர் ஒரு முன்கள வீரராவார். உலக அளவில் அறியப்படும் இந்திய கால்பந்து வீரர் இவரே. மூன்று முறை, *ஆண்டிற்கான சிறந்த வீரர் விருதை* வென்ற ஐ.எம். விசயன் இவரைப் பற்றி, *இந்திய கால்பந்தாட்டத்துக்குக் கடவுளின் பரிசு - பூட்டியா* எனக் கூறியுள்ளார்.  

பாய்ச்சங் பூட்டியா முதன்முதலில் ஐ-கூட்டிணைவு அணியான ஈஸ்ட் பெங்கால் கிளப்புக்கு விளையாடினார்; மொத்தமாக, வெவ்வேறு காலகட்டங்களில் நான்குமுறை அக்கழகத்திற்காக ஆடியுள்ளார். 1999-ஆம் ஆண்டில் இங்கிலாந்தைச் சேர்ந்த *பரி கால்பந்துக் கழகத்துக்கு* விளையாட ஒப்பந்தமானார்; இதன்மூலம் ஓர் ஐரோப்பிய கால்பந்து கழகத்துக்காக விளையாடிய முதல் இந்திய வீரர் என்ற பெருமையைப் பெற்றார். மேலும் இவர் மலேசியாவைச் சேர்ந்த கால்பந்துக் கழகமான பெராக் எஃப்ஏ-வுக்கும் விளையாடியுள்ளார். இந்தியாவில் ஜெசிடு மில்சு மற்றும் மோகன் பகன் ஆகிய கழகங்களுக்காகவும் இவர் ஆடியுள்ளார்.  

இந்திய தேசிய அணிக்காக விளையாடி நேரு கோப்பை, எல்ஜி கோப்பை, தெற்காசிய கால்பந்து கூட்டமைப்பின் வாகைத்தொடர் (மூன்று முறை) மற்றும் ஆசிய கால்பந்துக் கூட்டமைப்பின் சாலஞ்ச் கோப்பை ஆகியவற்றை வென்றுள்ளார். மேலும் இவரே, இந்திய தேசிய அணிக்காக அதிகமுறை விளையாடியவர்; 2009 நேரு கோப்பையில் விளையாடும்போது 100-வது போட்டியில் பங்கேற்றார்.  

இவரது பெயர், சிக்கிம் மாநிலத்தில் நாம்ச்சி நகரிலுள்ள கால்பந்து விளையாட்டரங்கத்துக்கு சூட்டப்பட்டுள்ளது. இவர் அர்ஜுனா விருது (1998) மற்றும் பத்மசிறீ விருது (2008) பெற்றவராவார்.  

## குறிப்புதவிகள்

## வெளியிணைப்புகள்
- 
- IndianFootball.com - India's Premier Football Site
- Baichung Bhutia at IndianFootball.com
- Kolkata Football- Indian and International Football Site
- Bhaichung Bhutia Football Schools
-